text: 16-årig livsfarligt forbrændt
  14 februar 2011 kl. 07.14
  Det kan være snifning af lightergas, der var årsagen til en 17-årig i nat blev livsfarligt forbrændt i sin lejlighed i Kolding.
  Politiet undersøger i dag omstændighederne bag en brand, der udbrød 03.30 i nat på 1. salen af Zahnsgade 40 i Kolding.
  En 16-årig dreng er blevet livsfarligt forbrændt i ansigtet under branden og er blevet overført til Rigshospitalets brandsårsafdeling i København. 
  - Vi kan ikke bekræfte, at branden er opstået pga. lightergas, men vi har fundet lightergasdåser på stedet, så derfor kunne det godt se sådan ud, siger vagtchefen hos Sydøstjyllands Politi.
  Der opholdt sig også to andre i lejligheden. De er indlagt til observation for røgforgiftning.
  Beboerne i ejendommen blev som følge af den kraftige røgudvikling evakueret.
  